Índex
Títol
Contingut

Bestiola de subsòl

Narcosi

Joan Josep Camacho Grau

Dístic

Primera publicació: novembre 2007

http://badosa.com/n290-02

sobrevisc immers en un tèrbol caldo de cultiu tecnificat de motors i rails. els trens de mercaderies nocturnes ratllen els vidres i s’introdueixen amb insults d’escàndol dins el meu cervell. els vagons, un rere l’altre, penetren hipnòtics en els meus somnis, com la distorsió del vellut vinílic i subterrani. dormo inserit en una constel·lació d’àtoms fets estrelles i planetes dibuixats. amb la mucosa amarada de pecats, la matèria és un plaer lívid, que haig d’escopir amb tremolor. la contrició és la llet! la meva combustió és lenta: els verms creixen dins meu flagel·lats per fogueres vivents. el meu pulmó és un xerrac sense dents. el viaducte de la inspiració engripat. atxum! atxís!